
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης των πολεοδομικών ενοτήτων «Κου¬ 
μίνδρι» και «Ακρογιάλι - Μετόχι» της κοινότητας Νέας Περάμου 

(ν. Αττικής). 

Τροποποίηση του από 24.5.1985 π.δ/τος «Τροποποίηση των όρων 
και περιορισμών δόμησης των γηπέδων των κειμένων έκτος των 
ρυμοτομιχών σχεδίων των πόλεων και εκτός των ορίων των νο- 
μίμως υφισταμένων προ του έτους 1923 οικισμών» (Δ’ 270). 2 


ΠΟΛΕΟΔΟΜΙΑ 

ΔΙ ΑΤΑΓΜΑΤ Α 

(1) 

Έγκριση πολεοδομικής μελέτης των πολεοδομικών ενοτήτων «Κουμίν- 

δρι» και «Ακρογιάλι - Μετόχι» της κοινότητας Νέας Περάμου (ν. Ατ¬ 
τικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6) 7 (παρ. 1, 2 και 4) και 43 (παρ. 3 και 10), όπως η 
τελευταία παράγραφος αντικαταστάθηκε με την παράγρ. 3 του άρθρου 
2 του ν. 1772/1988 (ΦΕΚ 91/Α). 

2. Τις διατάξεις του ν.δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9 και 16 
όπως τροποποιήθηκαν με τις διατάξεις του ν. 1647/1986 (ΦΕΚ 
141/Α) και 1772/1988 (ΦΕΚ 91/Α). 

4. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α)-και ειδικότερα το άρθρο 23 παράγρ. 1. 

5. Την υπ’ αριθ. 19658/841/14.4.1983 απόφαση του Τπουργού 
Χωροταξίας, Οικισμού και Περιβάλλοντος «Κίνηση διαδικασίας του Γε¬ 
νικού Πολεοδομικού Σχεδίου του ηπειρωτικού τμήματος του νομού Ατ¬ 
τικής» (ΦΕΚ 154/Δ/83 διόρθωση ΦΕΚ 457/Δ/84). 

6. Την υπ’ αριθ. 53539/2758/7.7.88 απόφαση του Αναπληρωτή 
Τπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένων των πολεοδομικών ενοτήτων «Κουμίν- 
δρι» και «Ακρογιάλι - Μετόχι» της κοινότητας Νέας Περάμου (ν. Αττι- 

χή<0· 


7. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 

1 Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

9. Τις υπ’ αριθ. 98/86, 31/87, 41/87, 42/87, 85/87, 87/87, 
88/87, 96/87, 105/87, 128/87, 129/87, 155/87, 156/87, 
167/87, 7/88, 8/88, 9/88 και 10/88 γνωμοδοτήσεις του Κοινοτι¬ 
κού Συμβουλίου Νέας Περάμου. 

10. Τις υπ’ αριθ. 12/συν. 7/88 και 13/συν. 7/88 γνωμοδοτήσεις 
του Συμβουλίου Χωροταξίας, Οικισμού και Περιβάλλοντος Νομαρχίας 
Δυτικής Αττικής. 

11. Την υπ’ αριθ. 532/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο των πολεοδομικών ενοτήτων 
«Κουμίνδρι» και «Ακρογιάλι - Μετόχι» της κοινότητας Νέας Περάμου 
(ν. Αττικής), που το μεγαλύτερο τμήμα τους έχει χαρακτηρισθεί ως πυ- 
κνοδομημένο με την υπ’ αριθ. 53539/2758/1988 απόφαση του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων «Χαρακτηρισμός ως πυκνοδομημένων των πολεοδομικών ενοτή¬ 
των. «Κουμίνδρι» και «Ακρογιάλι - Μετόχι» της κοινότητας Νέας Περά¬ 
μου (ν. Αττικής)», με τον καθορισμό οικοδομήσιμων χώρων, οδών, πε¬ 
ζοδρόμων, κοινοχρήστων χώρων, χώρων παιδικής χαράς, αθλοπαι- 
δειών, στάθμευσης αυτοκινήτων, χώρου νηπιαγωγείου, βρεφονηπιακού 
σταθμού, πλατείας, σχολείου, πυροσβεστικού σταθμού όπως φαίνονται 
στα σχετικά επτά (7) χρωματισμένα πρωτότυπα διαγράμματα σε κλί¬ 
μακα 1:1000 που Θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθ. 59724/1988 πράξη του 
και που συνοπτικά τους αντίτυπα δημοσιεύονται με το παρόν διάταγμα. 

Άρθρο 2 

Οι περιοχές των οποίων το πολεοδομικό σχέδιο εγκρίνεται με το άρ¬ 
θρο 1 του παρόντος, υπάγονται ως προς την εισφορά σε γη στις διατά¬ 
ξεις των παραγράφων 4 και επόμενες του άρθρου 8 του ν. 1337/1983. 

Άρθρο 3 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός των περιοχών των οποίων το πολεοδομικό σχέδιο εγκρίνε- 
ται με το άρθρο 1 του παρόντος. 

Άρθρο 4 

1. Στους οικοδομήσιμους χώρους που χαρακτηρίζονται στα σχετικά 
διαγράμματα με στοιχεία Γ.Κ. επιτρέπονται οι χρήσεις γενικής κατοι¬ 
κίας όπως προσδιορίζονται με το άρθρο 3 του από 23.2.1987 π.δ/τος 
(ΦΕΚ 166/Δ). 

2. Στους λοιπούς οικοδομήσιμους χώρους επιτρέπονται οι χρήσεις 
αμιγούς κατοικίας όπως προσδιορίζονται με το άρθρο 2 του παραπάνω- 
π.δ/τος. 

Άρθρο 5 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τριών (3), τεσσάρων (4), πέντε (5), έξι (6) και έντεκα 
(11) μέτρων, όπως φαίνονται στα σχετικά διαγράμματα. 

Άρθρο 6 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται κατά πολεοδομική 
ενότητα ως εξής: 

Α. Πολεοδομική ενότητα «Κουμίνδρι» 

1. Ελάχιστο πρόσωπο: δεκαπέντε (15) μ. 

Ελάχιστο εμβαδόν: πεντακόσια (500) τ.μ. 

2. Μέγιστο ποσοστό κάλυψης των οικοπέδων σαράντα τοις εκατό 
(40%) της επιφάνειας τους. 

3. Συντελεστής δόμησης: έξι δέκατα (0,6). 

Β. Πολεοδομική ενότητα «Ακρογιάλι - Μετόχι». 

α) Για τα οικόπεδα που βρίσκονται στους οικοδομήσιμους χώρους 
αμιγούς κατοικίας: 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: οκτακόσια (800) τ.μ. 

2. Μέγιστο ποσοστό κάλυψης των οικοπέδων σαράντα τοις εκατό 
(40%) της επιφάνειας τους. 

3. Συντελεστής δόμησης; έξι δέκατα (0,6). 

β) Για τα οικόπεδα που βρίσκονται στους οικοδομήσιμους χώρους 
γενικής κατοικίας: 

1. Ελάχιστο πρόσωπο: δεκαπέντε (15) μέτρα 

Ελάχιστο εμβαδόν: πεντακόσια (500) τ.μ. 

2. Μέγιστο ποσοστό κάλυψης των οικοπέδων πενήντα τοις εκατό 
(50%) της επιφάνειας τους. 

3. Συντελεστής δόμησης: οκτώ δέκατα (0,8). 

Γ. Και για τις δύο πολεοδομικές ενότητες ισχύουν επίσης τα εξής: 

1. Κατά παρέκκλιση της παραγράφου 1 της ενότητας Α και της πα¬ 
ραγράφου αΐ και βΐ της ενότητας Β θεωρούνται άρτια και οικοδομή¬ 
σιμα τα οικόπεδα εφόσον α) έχουν κατά τη δημοσίευση του παρόντος 
διατάγματος: 

- Ελάχιστο πρόσωπο: δέκα (10) μέτρα 


- Ελάχιστο εμβαδόν: διακόσια (200) τ.μ. 

β) Προκύπτουν από την οριστική πράξη εφαρμογής της πολεοδομι- 
κής μελέτης και έχουν: 

- Ελάχιστο πρόσωπο: δέκα (10) μέτρα. 

- Ελάχιστο εμβαδόν: διακόσια (200) τ.μ. 

2. Επιπλέον των προϋποθέσεων της παραγράφου 1 των ενοτήτων Α, 
Β και Γ τα οικόπεδα θεωρούνται άρτια και οικοδομήσιμα εφόσον α) στο 
οικοδομήσιμο τμήμα του οικοπέδου εγγράφεται κάτοψη κτιρίου με ελά¬ 
χιστη επιφάνεια εξήντα (60) μ 2 και ελάχιστη πλευρά πέντε (5) μέτρα και 
β) δεν δημιουργήθηκαν από κατάτμηση που έγινε κατά παράβαση των 
διατάξεων του από 22.6.83 π.δ/τος «Καθορισμός ζώνης οικιστικού 
ελέγχου (ΖΟΕ) και κατωτάτου ορίου κατάτμησης σε ολόκληρη την 
εκτός σχεδίου και εκτός ορίων οικισμών προϋφισταμένων του 1923 πε- 
ριοχή του Ν. Αττικής» (ΦΕΚ 284/Δ). 

3. Μέγιστο επιτρεπόμενο ύψος των κτιρίων επτά και μισό (7,50) μέ¬ 
τρα. Επιτρέπεται η προσαύξηση του ύψους των κτιρίων μέχρι 2 μέτρα 
για την κατασκευή στέγης και μέχρι 1 μέτρο για την κατασκευή συμπα¬ 
γούς στηθαίου ή υδατοδεξαμενών. 

4. Απαγορεύεται η κατασκευή κτιρίων επί υποστηλωμάτων (ΡΙΓΟ- 
ΤΙ5)). 

Άρθρο 7 

Χρήσεις που υπάρχουν και απαγορεύονται από τις παρούσες διατά¬ 
ξεις πρέπει να απομακρυνθούν μέσα σε ένα έτος από τη δημοσίευση του 
παρόντος διατάγματος. 

4 Άρθρο 8 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή ΐπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 22 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

( 2 )' 

Τροποποίηση του από 24.5.1985 Π.Δ. «τροποποίηση των όρων και πε¬ 
ριορισμών δόμησης των γηπέδων των κειμένων εκτός των ρυμοτο¬ 
μικών σχεδίων των πόλεων και εκτός των ορίων των νομίμως υφι¬ 
σταμένων προ του έτους 1923 οικισμών (ΦΕΚ 270/Δ")». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων 
κ.λπ.», όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 9, 10 (παρ. 2), 14, 17 και 85Α αυτού. 

2. Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α') και ειδικό¬ 
τερα τα άρθρα 2, 3 και 7. 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α') και έιδικότερα το άρθρο 23 παράγρ. 1. 

4. Τις διατάξεις του άρθρου 9 του Π.Δ. 437/1985 «καθορισμός και 
ανακατανομή των αρμοδιοτήτων των Υπουργείων» (ΦΕΚ 157/Α') και 
του άρθρου 1 του Π.Δ. 456/1985 «Μεταφορά αρμοδιοτήτων υπηρε¬ 
σιών και προσωπικού στα Υπουργεία Περιβάλλοντος, Χωροταξίας και 
Δημοσίων Έργων, Βιομηχανίας, Ενέργειας και Τεχνολογίας, Εμπο¬ 
ρίου και Μεταφορών και Επικοινωνιών από το Υπουργείο Εθνικής Οι¬ 
κονομίας και στο Υπουργείο Βιομηχανίας, Ενέργειας και Τεχνολογίας 
από το Υπουργείο Περιβάλλοντος, Χωροταξίας και Δημοσίων Έργων» 
(ΦΕΚ 163/Ά). 

5. Την αριθ. Υ.1291/1987 απόφαση του Πρωθυπουργού «σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικονο¬ 
μίας» (ΦΕΚ 526/Β·). 

6. Την αριθ. Υ.1436/1987 απόφαση του Πρωθυπουργού «καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β'). 

7. Την αριθ. 75724/1151/30.12.1983 κοινή απόφαση των 
Υπουργών Προεδρίας της Κυβέρνησης και Χωροταξίας, Οικισμού και 
Περιβάλλοντος (ΦΕΚ 767/Β - ) και ειδικότερα το άρθρο 5. 


8. Την αριθ. 40/1989 γνωμοδότηση του Συμβουλίου της Επικρά¬ 
τειας, με πρόταση του Αναπληρωτή Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

Η περίπτωση α' της παραγράφου 2 του άρθρου 2 του από 
24.5.1985 Π.Δ. «τροποποίηση των όρων και περιορισμών δόμησης 
των γηπέδων των κειμένων εκτός των ρυμοτομικών σχεδίων των πό¬ 
λεων και εκτός των ορίων των νομίμως υφισταμένων προ του έτους 
1923 οικισμών» (ΦΕΚ 270/Δ') αντικαθίσταται ως εξής: 

«Θερμοκήπια για την καλλιέργεια ανθέων και κηπευτικών προϊό¬ 
ντων και υδροβίων οργανισμών σύμφωνα προς τις εγκεκριμένες μελέ- 
τες-τύπους του Υπουργείου Γεωργίας ή της Αγροτικής Τράπεζας της 
Ελλάδος, καθώς και υπέργειες δεξαμενές για την καλλιέργεια υδροβίων 
ζώων, κατασκευάζονται χωρίς άδεια και περιορισμό ως προς το ποσο¬ 
στό κάλυψης του γηπέδου και τον αριθμό των κατασκευών, ανεξάρτητα 
από τα υλικά κατασκευής τους». 

Το δεύτερο εδάφιο της περίπτωσης β’ της παραγράφου 2 του άρθρου 
2 του ίδιου Π.Δ. αντικαθίσταται και συμπληρώνεται ως εξής: 

«Το μέγιστο ύψος του θερμοκηπίου για την καλλιέργεια ανθέων και 
κηπευτικών ορίζεται σε τρία (3) μέτρα, του θερμοκηπίου υδροβίων ορ¬ 
γανισμών σε 4,5 μέτρα και της υπέργιας δεξαμενής για την καλλιέργεια 
υδροβίων ζώων σε 1,5 μέτρα». 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 2 Μαρτίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
( ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

. ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΑΠΟ ΤΟ ΕΘΝΙΚΟ 


τυπογραφεία 





